Document ID: 31998R2702

Komisijas Regula (EK) Nr. 2702/98
(1998. gada 17. decembris)
par tehnisko formātu, kādā nosūta uzņēmumu gada statistiku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK, EAEK) Nr. 58/97 (1996. gada 20. decembris) par uzņēmējdarbības strukturālo statistiku [1], un jo īpaši tās 12. panta viii) punktu,
tā kā ar Padomes Regulu (EK, EAEK) Nr. 58/97 ir izveidota vienota sistēma, kā apkopot Kopienas statistiku par uzņēmumu struktūru, darbībām, konkurētspēju un darbības sekmēm Kopienā;
tā kā ir jānosaka tehniskais formāts, kādā sūtīt uzņēmējdarbības strukturālo statistiku;
tā kā paredzamie pasākumi ir saskaņā ar Statistikas programmas komitejas atzinumu,
IR PIEŅĒMUSI ŠO REGULU.
1. pants
Regulas (EK, EAEK) Nr. 58/97 9. pantā minētais tehniskais formāts attiecībā uz uzņēmējdarbības strukturālo statistiku ir noteikts šīs regulas pielikumā.
2. pants
Dalībvalstis šo formātu piemēro datiem, kas attiecas uz 1996. pārskata gadu un uz nākamajiem gadiem.
3. pants
Šī regula stājas spēkā divdesmitā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 17. decembrī

Labels: 7
12
4
19